*****

ΚΑΝΟΝΙΣΜΟΣ (ΕΟΚ) αριθ. 655/89 ΤΟΥ ΣΥΜΒΟΥΛΙΟΥ

της 13ης Μαρτίου 1989

για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για τα λάδια από συκώτια ψαριών και για την ανιλίνη (1989)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,

την πρόταση της Επιτροπής,

Εκτιμώντας:

ότι ο εφοδιασμός της Κοινότητας σε λάδια από συκώτια ψαριών και σε ανιλίνη εξαρτάται επί του παρόντος από εισαγωγές προέλευσης τρίτων χωρών· ότι είναι προς το συμφέρον της Κοινότητας να αναστείλει μερικά ή ολικά τους δασμούς που επιβάλλονται για τα εν λόγω προϊόντα, μέσα στα όρια κοινοτικών δασμολογικών ποσοστώσεων καταλλήλων μεγεθών· ότι, για να μη θιγούν οι προοπτικές ανάπτυξης της παραγωγής αυτής στην Κοινότητα ενώ παράλληλα θα εξασφαλίζεται ο ικανοποιητικός εφοδιασμός των βιομηχανιών που τη χρησιμοποιεί, θα πρέπει να ανοιχθούν οι δασμολογικές αυτές ποσοστώσεις, με δασμό μηδέν και για χρονικά διαστήματα είτε μέχρι τις 30 Ιουνίου 1989 είτε μέχρι τις 31 Δεκεμβρίου 1989, ανάλογα με την ευαισθησία των διαφόρων προϊόντων στην κοινοτική αγορά·

ότι πρέπει να εξασφαλιστεί, ιδίως, η συνεχής και με ίσους όρους πρόσβαση όλων των εισαγωγέων της Κοινότητας στις ποσοστώσεις αυτές και η συνεχής εφαρμογή του ποσοστού που προβλέπεται για τις εν λόγω ποσοστώσεις σε όλες τις εισαγωγές των εν λόγω προϊόντων, σε όλα τα κράτη μέλη και τούτο μέχρι να εξαντληθούν οι ποσοστώσεις· ότι, στην παρούσα περίπτωση, είναι σκόπιμο να μην προβλεφθεί κατανομή μεταξύ των κρατών μελών, υπό την επιφύλαξη της δυνατότητας ανάληψης, από τα ποσοστωτικά μεγέθη, των ποσοτήτων που θα αντιστοιχούν στις ανάγκες τους σύμφωνα με τους όρους και τη διαδικασία που θα καθοριστούν· ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής η οποία πρέπει, ιδίως, να μπορεί να παρακολουθεί τον βαθμό εξάντλησης των ποσοστώσεων και να ενημερώνει σχετικά τα κράτη μέλη·

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Benelux, κάθε ενέργεια σχετικά με τη διαχείριση των μεριδίων που αντλεί η εν λόγω οικονομική ένωση μπορεί να γίνεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι δασμοί που επιβάλλονται κατά την εισαγωγή των παρακάτω προϊόντων αναστέλλονται στα επίπεδα, κατά τις χρονικές περιόδους και μέσα στα όρια των κοινοτικών δασμολογικών ποσοστώσεων που αναφέρονται για καθένα από αυτά:

1.2.3.4.5.6 // // // // // // // Αύξων

αριθμός // Κωδικός ΣΟ // Περιγραφή εμπορευμάτων

// Περίοδος

της ποσόστωσης

// Ποσότητα

της ποσόστωσης

(σε τόνους) // Ποσοστωτικός

δασμός

(σε %) // // // // // // // 09.2793 // ex 1504 10 10 // Λάδια από συκώτια ψαριών ακάθαρτα, περιεκτικότητας σε βιταμίνη Α ίσης ή κατώτερης των 2 500 διεθνών μονάδων ανά γραμμάριο, που προορίζονται για την παρασκευή φαρμάκων (1) // Από την ημερομηνία έναρξης της ισχύος του παρόντος κανονισμού μέχρι τις 31 Δεκεμβρίου 1989 // 2 000 // 0 // 09.2795 // ex 2921 41 00 // Ανιλίνη // Από την ημερομηνία έναρξης ισχύος του παρόντος κανονισμού μέχρι τις 30 Ιουνίου 1989 // 4 250 // 0 // // // // // //

(1) Ο έλεγχος της χρησιμοποίησης για τον ειδικό αυτό προορισμό πραγματοποιείται κατ' εφαρμογήν των οικείων κοινοτικών διατάξεων. 2. Μέσα στα όρια αυτών των δασμολογικών ποσοστώσεων, το Βασίλειο της Ισπανίας και η Πορτογαλική Δημοκρατία επιβάλλουν δασμούς οι οποίοι υπολογίζονται σύμφωνα με τις σχετικές διατάξεις της πράξης προσχώρησης.

Άρθρο 2

Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και μπορεί να λαμβάνει κάθε χρήσιμο διοικητικό μέτρο προκειμένου να εξασφαλίσει μια αποτελεσματική διαχείριση.

Άρθρο 3

Εάν ένας εισαγωγέας προσκομίσει σε ένα κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτημα υπαγωγής στο προτιμησιακό καθεστώς για ένα προϊόν που αναφέρεται στον παρόντα κανονισμό και εάν αυτή η διασάφηση γίνει δεκτή από τις τελωνειακές αρχές, το οικείο κράτος μέλος, με κοινοποίηση στην Επιτροπή, αντλεί, από την αντίστοιχη ποσόστωση, ποσότητα ανάλογη προς τις ανάγκες αυτές.

Οι αιτήσεις για ανάληψη με την ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται, χωρίς καθυστέρηση, στην Επιτροπή.

Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει.

Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό είναι δυνατό, στην αντίστοιχη ποσόστωση.

Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η χορήγηση γίνεται prorata των αιτήσεων. Τα κράτη μέλη ενημερώνονται από την Επιτροπή.

Άρθρο 4

1. Τα κράτη μέλη θεσπίζουν όλες τις χρήσιμες διατάξεις ώστε το άνοιγμα των μεριδίων που αναλαμβάνουν κατ' εφαρμογή του άρθρου 3 να καθιστά δυνατό τον χωρίς διακοπή καταλογισμό, στα συσσωρευμένα τους μερίδια των κοινοτικών ποσοστώσεων.

2. Τα κράτη μέλη εξασφαλίζουν στους εισαγωγείς των εν λόγω προϊόντων την ελεύθερη πρόσβαση στις ποσοστώσεις, εφόσον το υπόλοιπο των ποσοστώσεων το επιτρέπει.

3. Τα κράτη μέλη προβαίνουν στον καταλογισμό των εισαγωγών των εν λόγω προϊόντων στα μερίδιά τους, με το ρυθμό που τα προϊόντα αυτά παρουσιάζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία.

4. Ο βαθμός εξάντλησης των ποσοστώσεων διαπιστώνεται με βάση τις εισαγωγές που καταλογίζονται σύμφωνα με τους όρους της παραγράφου 3.

Άρθρο 5

Τα κράτη μέλη ενημερώνουν την Επιτροπή, ύστερα από αίτησή της, για τις εισαγωγές που καταλογίστηκαν πράγματι στις ποσοστώσεις.

Άρθρο 6

Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.

Άρθρο 7

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Μαρτίου 1989.

Για το Συμβούλιο

Ο Πρόεδρος

C. SOLCHAGA CATALAN